dapat na niyang limutin ang pag irog na iyon; si basilio, na di malalaot magiging manggagamot, ay hindi maaaring mag asawa sa isang maralita. at nakikinikinita niya na tumutungo sa simbahang kasama ng pinakamayaman at pinakamagandang dalaga sa bayan, na kapuwa sila gayak na gayak, maliligaya at kapuwa nangakangiti, samantalang siya, si huli, ay susunodsunod sa kaniyang panginoon at ang dalay nobena, hitso at duraan. pagsapit sa dakong itoy nakaramdam siya ng isang paghihigpit ng lalamunan, isang pataw na malaki sa puso at hinihingi niya sa birhen na mamatay na muna siya bago mamalas ang gayon. datapwat aniya sa sariling budhi malalaman niya na pinili ko pa ang ako na ang masangla kay sa masangla ang agnos na bigay niya sa akin. ang pagkukurong itoy nakapagpalubag ng kaunti sa kaniyang sama ng loob at nagpangarap na siya ng sarisari. sino ang makapagsasabi?